CELEX: 32022D1168
Language: lt
Date: 1656892800000
Title: Tarybos sprendimas (ES) 2022/1168 2022 m. liepos 4 d. kuriuo suteikiami įgaliojimai pradėti derybas dėl Europos Sąjungos ir Mauritanijos Islamo Respublikos susitarimo dėl Europos sienų ir pakrančių apsaugos agentūros Mauritanijos Islamo Respublikoje vykdomos operacinės veiklos statuso

2022 7 7   
               
               
                  LT
               
               
                  Europos Sąjungos oficialusis leidinys
               
               
                  L 181/18
               
            
         TARYBOS SPRENDIMAS (ES) 2022/1168
         2022 m. liepos 4 d.
         kuriuo suteikiami įgaliojimai pradėti derybas dėl Europos Sąjungos ir Mauritanijos Islamo Respublikos susitarimo dėl Europos sienų ir pakrančių apsaugos agentūros Mauritanijos Islamo Respublikoje vykdomos operacinės veiklos statuso
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies b ir d punktus, 79 straipsnio 2 dalies c punktą ir 218 straipsnio 3 ir 4 dalis,
         atsižvelgdama į Europos Komisijos rekomendaciją,
         kadangi:
         
                     (1)
                  
                  
                     aplinkybėmis, kuriomis reikia siųsti Europos sienų ir pakrančių apsaugos pajėgų nuolatinio korpuso sienų valdymo būrius į trečiąją šalį, kurioje būrių nariai naudosis vykdomaisiais įgaliojimais, pagal Europos Parlamento ir Tarybos reglamento (ES) 2019/1896 dėl Europos sienų ir pakrančių apsaugos pajėgų (1) 73 straipsnio 3 dalį reikalaujama, kad Sąjunga sudarytų susitarimą dėl statuso su atitinkama trečiąja šalimi pagal Sutarties dėl Europos Sąjungos veikimo (SESV) 218 straipsnį;
                  
               
                     (2)
                  
                  
                     turėtų būti pradėtos derybos siekiant sudaryti tarptautinį susitarimą su Mauritanijos Islamo Respublika dėl Europos sienų ir pakrančių apsaugos agentūros veiksmų Mauritanijos Islamo Respublikos teritorijoje;
                  
               
                     (3)
                  
                  
                     šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (2). Todėl Airija nedalyvauja priimant šį sprendimą ir jis nėra jai privalomas ar taikomas;
                  
               
                     (4)
                  
                  
                     pagal prie Europos Sąjungos sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,
                  
               PRIĖMĖ ŠĮ SPRENDIMĄ:
         
            1 straipsnis
            Komisija įgaliojama Sąjungos vardu vesti derybas dėl susitarimo dėl statuso tarp Europos Sąjungos ir Mauritanijos Islamo Respublikos dėl operacinės veiklos, vykdomos Europos sienų ir pakrančių apsaugos agentūros Mauritanijos Islamo Respublikos teritorijoje.
         
         
            2 straipsnis
            Derybos vedamos remiantis Tarybos derybiniais nurodymais, pateiktais šio sprendimo papildyme, ir konsultuojantis su atitinkama Tarybos darbo grupe.
         
         
            3 straipsnis
            Šis sprendimas skirtas Komisijai.
         
         
            Priimta Briuselyje 2022 m. liepos 4 d.
            
               
                  Tarybos vardu
               
               
                  Pirmininkas
               
               M. BEK
            
         
         
            (1)  2019 m. lapkričio 13 d. Europos Parlamento ir Tarybos reglamentas (ES) 2019/1896 dėl Europos sienų ir pakrančių apsaugos pajėgų, kuriuo panaikinami reglamentai (ES) Nr. 1052/2013 ir (ES) 2016/1624 (OL L 295, 2019 11 14, p. 1).
         
            (2)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).